Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 979/13/1103	Bratislava III, 13.2.2015
EEČ : 2-10-59-2015

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: predavačka
sa v skúšobnej dobe, určenej uznesením prokurátora Okresnej prokuratúry XXXXX III zo dňa 13.2.2015, spisová značka 4 Pv 979/13/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase od 06.00hod d¨ľa 28.09.2013 v obci XXXXX v predajni „XXXXX“ na XXXXX z pokladne odcudzila nezisteným spôsobom bez použitia násilia pe¨ľažnú hotovosť vo výške 500,-Eur v presne nezistených bankovkách v nezistených nominálnych hodnotách, čím poškodenej spoločnosti XXXXX, s.r.o. so sídlom XXXXX, XXXXX spôsobila škodu vo výške 500,-Eur,  

Uznesením prokurátora Okresnej prokuratúry XXXXX III zo dňa 13.2.2015, spisová značka 4 Pv 979/13/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX III uznesením 4 Pv 979/13-7 zo dňa 31.12.2013  podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obv. XXXXX XXXXX XXXXX  pre krádeže  podľa § 212 ods. 1 Trestného zákona. 

	Podľa § 216 ods. 2 Trestného poriadku prokurátor Okresnej prokuratúry XXXXX III určil v uznesení o podmienečnom zastavení trestného stíhania obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania. 

Uznesenie o podmienečnom zastavení trestného stíhania nadobudlo právoplatnosť dňom 15.01.2014, pričom skúšobná doba uplynula dňom 15.01.2015.  

	Z odpisu registra trestov Generálnej prokuratúry SR obvinenej  vyplýva, že obvinená nebola počas trvania skúšobnej doby podmienečného zastavenia trestného stíhania odsúdená, jediným záznamom v registri trestov obvinenej je naďalej iba záznam vzťahujúci sa k podmienečnému zastaveniu trestného stíhania z 31.12.2013, ktoré nadobudlo právoplatnosť 15.01.2014.  

	Z  lustrácie v systéme AVÍZO vedeného Ministerstvom vnútra SR vyplýva, že obvinená nie je v súčasnosti stíhaná ako obvinená v žiadnom inom trestnom stíhaní na území SR. 

	Z výpisu z Ústrednej evidencie priestupkov Ministerstva vnútra SR vyplýva, že obvinená sa v dobe plynutia doby podmienečného zastavenia nedopustila žiadneho priestupku. 

	Z lustrácie Generálneho riaditeľstva Zboru väzenskej a justičnej stráže vyplynulo, že obvinený nie je v súčasnosti vo výkone trestu odňatia slobody, ani vo väzbe. 

	Čo sa týka náhrady škody spôsobenej obvinenou poškodenej spoločnosti XXXXX. so sídlom XXXXX, XXXXX vo výške 500,- Eur, tu bola táto škoda čiastočne, vo výške 50,- Eur uhradená už v čase podmienečného zastavenia trestného stíhania s tým, že dňa 12.02.2015 obdržal dozorový prokurátor, ktorý v danej trestnej veci podmienečne zastavil trestné stíhanie e-mail od XXXXX, manažéra oddelenia mzdovej a personálnej agendy poškodenej spoločnosti, z ktorého vyplýva, že obvinená uhradila v priebehu plynutia skúšobnej doby podmienečného zastavenia trestného stíhania aj zvyšnú časť škody spôsobenej trestným činom vo výške 450,- Eur, a to tak, ako to vyplýva z uzavretej dohody o náhrade škody, ktorá bola prokurátorovi predložená pred vydaním uznesenia o podmienečnom zastavení trestného stíhania, konkrétne v dňoch 10.01.2014, 17.02.2014 a 24.03.2014 poukázala obvinená na účet poškodenej spoločnosti tri platby, každú vo výške 150,- Eur, čím uhradila celý zvyšok škody spôsobenej trestným činom. 

	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvinenej v skúšobnej dobe podmienečného zastavenia trestného stíhania, obvinená v priebehu skúšobnej doby viedla riadny život ako aj nahradila celú škodu spôsobenú trestným činom a teda splnila podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lukáš Hanniker
prokurátor